# Dinamičnost kategorija specijaliziranoga znanja (DIKA)

Voditeljica projekta: Ana Ostroški Anić (Institut za hrvatski jezik i jezikoslovlje) Trajanje projekta: 2018 - 2023

Suradnici: Martina Bajčić, Ivana Brač, Larisa Grčić Simeunović, Ivanka Rajh, Maja Lončarić Financiranje: Hrvatska zaklada za znanost

Opis

Semantičko-sintaktički model opisa dinamičnosti kategorija specijaliziranoga znanja (DIKA) interdisciplinarni je projekt u kojem će se provoditi sintaktička, semantička i diskursna istraživanja tekstova iz nekoliko strukovnih područja radi oblikovanja modela terminološkoga opisa dinamičnosti kategorija specijaliziranoga znanja. Prijevodno usmjeren terminološki rad i teorijska istraživanja nazivlja i stručnoga diskursa u okviru suvremenih kognitivnolingvističkih teorija temelj su za izradu baze podataka namijenjene prevoditeljima i studentima prevoditeljskih studija ili smjerova. U projektu će se osobita pozornost posvetiti istraživanju:1. konceptualizacije pojmova i pojmovnih odnosa u specijaliziranim semantičkim okvirima (na primjerima hrvatskoga nazivlja iz različitih domena: zrakoplovstva, prava, karstologije, marketinga) te semantičkih uloga u specijaliziranim okvirima; 2. sintaktičko-semantičkom istraživanju glagola u terminologiji; 3. figurativnosti u terminologiji i stručnom diskursu i 4. prevođenju pravnih pojmova i uspostavljanju istoznačnosti. Individualna će se istraživanja temeljiti na vlastitim mikro korpusima svakoga istraživača i na hrvatskom korpusu tekstova iz područja zrakoplovstva.